Мерекелік іс-шара. « Төрлет, Құтты Жаңа жыл!»

Сахнада жаңа жылдық әуен ойналып тұрады.

Ортаға барыс шығады.

**Барыс:** Алақай, мереке жақындап келеді. Жаңа жыл! Достарым келеді, би билеп, ән айтамыз. Жаңа жылдық кешке кіру үшін QR- код болу керектігін достарыма хабарлап, шақыру билетін жібердім. (сахна сыртында айтып келе жатыр)

* Сәлем ,балалар! Сендер мерекелік кешке келіп алғансыңдар ма? Жаңа жылдық кешке кіру үшін QR- код болу керек, барлықтарында бар ма? Қанекей, көрсетейік!
* Ох, мына жер неге суық болып кетті? Ой, Кім келе жатыр? Танымай тұрмын Ақша кар,Элза, Белоснежка?

Қар ханшайымы шығады.

**Қар ханшайым:** Не көрмей тұрсың ба? Мен қар ханшайымын. Сен мені мерекеге шақыруға ұмытып кеткен жоқсың ба? Маған мында мүлдем ұнап тұрған жоқ, тым жарық, жылы, мерекелі, көңілді жер екен? Мен мәңгілік қысты жақсы көремін. (Сиқырлап)

**Барыс:** Әдемі, бірақ қорқынышты.

Мына жер суық болып бара ма? Әлде маған елестеп тұр ма?

Меніңше ол бір зұлымдық ойластырған сияқты.

**Қар ханшайым:** Жаңа жылға дейін аз уақыт қалды? Тездетіп сиқыр жасайын, ол үшін сағат керек.

**Барыс:** Тек ол сағат емес, сиқырлы сағат. Оны сындырсаңыз жаңа жыл болмайды, қыс мәңгілікке қалады.

**Қар ханшайым:** Иә, мағанда керегі сол, балмұздақ жейсің бе?

**Барыс:** Жоқ, жоқ мен онсызда тонып тұрмын.

**Қар ханшайым:** Ха-Ха –ха өте тамаша!(сағатты қатырып жатады)

**Барыс:** Не болып жатыр? Сіз не істеп жатырсыз? Жоқ, жоқ.

Қыс болмаса, жылы болар еді. Сағат тілі жүрмей тоқтап қалды, енді меркеде болмайды ма? Сыйлықтар ше, от шашу, Аяз ата ше? Енді қайттім?

Сабыр, сабыр бір амалын табармын, балалар кешімізді тоқтатпаймыз, би немесе ән айтып алдымен жылынып алайын.

**НОМЕР**

**Барыс**: Біраз жылынып қалдық, бірақ сағат тілі қозғалар емес. Енді қайтсем?Балалар, сендер осындай қиындыққа тап болғанда кімді шақырасыңдар? (Фиксики ән) Өздері кіп-кішкентай, бірақ үлкен істерді тындырады. Олар кімдер? Әрине, фиксики. (фиксикидің әні)

**Фиксики**: Бізді шақырдыңдар ма? Қандай көмек керек?

**Барыс**: Қар ханшайымы сағат тілін сиқырлап кетті, сағатты жүргізу керек.

**Фиксики**: Менде бір амал бар.

**Барыс**: Бұл не?

**Фиксики**: Бұл құрғақ мұз.

**Барыс**: Тек мұз емес, бұл жер онсызда суық. Сиықырлы сағат мұз болып қаттып қалды, қалай еріту керек?

**Фиксики**: Барыс білесің бе? Мен сиқырға сенбеймін, бір жағынан барыспен сөйлесіп тұрғандықтан ештеңеден таң қалмаймын. Менде бірнеше тәжірибелер бар ол үшін зертханаға барып келуім керек.

**Барыс**: Тездетіңіз, уақыт аз қалды.

**Фиксики**: Онда уакытты бос кетірмей, мыстан кемпірді шақырайын, мүмкін көмегі болар. Апа тез келіңіз. ( қоңырау телефонмен)

**НОМЕР**

**Мыстан кемпір:** Мені шақырдыңдар ма? Мұқият тыңдап тұрмын. Барыс, мына жер суық екен, ал мен жүн орамалымды ұмытып кетіппін. Сағатта қатып қалыпты.

**Барыс**: Бар пәле сонда болып тұр ғой, сағат мұз болып жаңа жыл мерекесі болмайды, көктем келмейді, бұл Қар ханшайымының ісі. Сағатты сиқырлап көмектесіңізші.

**Мыстан кемпір:** Біреудің сиқырын кері қайтару бұл оңай шаруа емес, бірақ тырысып көрейін.

Су түбіндегі бұлттар,

Жайдарлы көктем,

Ояныңдар!

Таңғы шық

Сағатты жібіт! Сиқыр жасайды, гүл шығады

**Барыс**: Бұл не?

**Мыстан кемпір:** Ой, бұл емес. Уайымдама, тағы көреміз.

Ғажайып тостағанда,

Пісті-пісті ботқа, қуырдақ, бауырсақ,кәмпит?

Жарайды, балаларға сыйлыққа берерсін.

**Барыс**: Сіздің сиқырыңыз көмектеспеді, енді не істейміз?

**Мыстан кемпір:** Кешірші мені қолымнан келгеннің бәрін жасадым.

Барыс: Апа, жарайды, көңіл-күйіңізді түсірмеңіз мен бір амалын табармын, Оданда бір ән тыңдайық

**Номер**

**Барыс**:Қонақтардың ән мен билерінен бөлме жылынып, сағатымыз ери бастады. Бірақ бұл аз, мен үлгермеймін себебі жаңа жылға дейін санаулы уақыт қалды.(есіктің қоңырауының дауысы, сиыр келеді)

**Сиыр**: Сәлем, достым! Мен алыс сапарға атаңар алдыңда сенімен қоштасуға келе жатыр едім, сенің мерекелік кешінің шырқын қар ханшайымы бұзып кетіпі деп естідім, қандай көмек керек?

**Барыс**: Иә, жаңа жыл кешінің болмай қалуы мүмкін, қар ханшайымы сағатты сиқырлап, тоқтатып кетті. Мен көп сыйлықтар, қызықты ойындар, жұмбақтар дайындап едім.

**Сиыр:** Мен де ойын ойнағанды жақсы көремін, балалар, қане ойнайық! Бұл ойын Алдау ойыны мен сендерді алдаймын,сендер қателеспей айтқан кезде өздеріңнің дене мүшелеріңді алданбай ұстап қалуларың керек. Алданған оқушы айыбын өтейді.

Мен мұрынды ұстадым!1,2,3 өзі құлағын ұстайды

-Мен басымды ұстадым 1,2,3 иығын ұстайды

Мен құлақты ұстадым 1,2,3 өзі қол соғады

**Барыс:** Достар термометр сынабы көтеріліпсағатымыз біраз еріпті, достым саған үлкен рақмет, жолың болсын! Аман бол!

**Номер**

**Барс:**Достар, біраз қалды термометр біраз көтеріліп қалды, енді не істесем екен?

Стефани келеді, музыкасы ойнайды.

**Стефани:** Сәлеметсіндер ме,балалар!Сендерге көмек керек деп естідім. Қанекей бәріміз би билеп, көңіл көтерейік. Менің артымнан қайталандар, қане кеттік! (Би билейді)

Фиксики келеді.

**Фиксики:** Сен уақытты босқа өткізбепсің, термометр сынабы біраз көтеріліп, бөлме жылып келеді. Мен зертханадан қандай ыстық зат бар бәрін алып келдім. Сіріңке, бәліш, бұл емес, май шам. (Май шам жағып шар жарады, шарды насоспен үрлеп жарады.) Көмектеспеді енді қайттық?

**Барыс:** Рақмет саған фиксики, Аяз атаны көмекке шақырайық. **Ауу-ауу**

**Аяза ата**: Арымысыңдар, балалар!

Қандай жарқын жүздерің,  
Қандай әсем жырларың.  
Асулармен алысқан,  
Аталарың сендерге  
Шаршап келді алыстан.

**Ақша қар:**  
 Амансыздар ма балалар, ұстаздар,! Өздеріңді сағынып келдік, Жаңа жылдарыңыз құтты болсын. Өтіп кеткен сиыр жылымызға аманшылық саулық тілеп, келер жылымыз Барыс жылы табыс, береке, бірлік әкелсін!

**Барыс**:  Аяз ата, ортамызға қош келдіңіз, Ақша қар Сізге де! Сіздер келмесеңіздер мерекеміз болмайтын сияқты, қар ханшайымы сағатты сиқырлап, тоқтатып қойды. Бәлкім, балаларға ән шырқатарсыздар!

**Номер**

**Барыс:** Алақай, мына жер ыстық болып,сағат тілі қозғалды! Достық жауыздықты жеңді, әрқашан осындай бірлікте болайық, елімізде бейбітшілік, қуанышты күндер көп болсын!